CELEX: C2005/182/78
Language: da
Date: 2005-07-23 00:00:00
Title: Sag T-198/05: Sag anlagt den 13. maj 2005 af Mebrom NV mod Kommissionen for De Europæiske Fællesskaber

23.7.2005   
            
            
               DA
            
            
               Den Europæiske Unions Tidende
            
            
               C 182/41
            
         Sag anlagt den 13. maj 2005 af Mebrom NV mod Kommissionen for De Europæiske Fællesskaber
   (Sag T-198/05)
   (2005/C 182/78)
   Processprog: engelsk
   Ved De Europæiske Fællesskabers Ret i Første Instans er der den 13. maj 2005 anlagt sag mod Kommissionen for De Europæiske Fællesskaber af Mebrom NV, Rieme-Ertvelde (Belgien) ved lawyers C. Mereu og K. Van Maldegem, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Som følge af at Europa-Kommissionen ikke har etableret en ordning, der gjorde det muligt for sagsøgeren at indføre methyl bromid i januar og februar 2005, tilpligtes Kommissionen at betale det i denne stævning anførte beløb til sagsøgeren til erstatning for det tab, sagsøgeren har lidt, eller ethvert andet beløb, som måtte blive godtgjort af sagsøgeren under denne sag eller fastsat af Domstolen ret og billighed.
            
         
               —
            
            
               Subsidiært: Domstolen træffer ved en foreløbig kendelse afgørelse om, at Europa-Kommissionen skal erstatte det tab, der er lidt, og parterne pålægges inden for en rimelig frist fra kendelsens afsigelse at fremlægge talmæssig dokumentation for det erstatningsbeløb, de måtte blive enige om, og såfremt der ikke kan opnås enighed, pålægges parterne inden for den samme frist at fremsætte deres krav støttet på detaljeret talmæssig dokumentation.
            
         
               —
            
            
               Europa-Kommissionen tilpligtes at betale sagsøgeren en rente på 8 % pro anno fra tabets opståen.
            
         
               —
            
            
               Europa-Kommissionen tilpligtes at betale sagsøgeren en rente på 8 % eller en anden af Domstolen fastsat passende rentesats af det skyldige beløb fra datoen for domsafsigelsen og til betaling sker, og
            
         
               —
            
            
               Europa-Kommissionen tilpligtes at betale samtlige omkostninger og udgifter i sagen.
            
         Søgsmålsgrunde og væsentligste argumenter:
   Sagsøgeren indfører methyl bromid (MBr) til EU. Methyl bromid er et kontrolleret stof i den forstand, hvori udtrykket er anvendt i Europa-Parlamentets og Rådets forordning (EF) nr. 2037/2000 af 29. juni 2000 om stoffer, der nedbryder ozonlaget (1). Sagsøgeren har anført, at selskabet derfor kun kan indføre methyl bromid, hvis det fremlægger en importlicens og den tildelte nominelle tolvmåneders importkvota, som skal fastsættes af Kommissionen hvert år.
   I stævningen har sagsøgeren nedlagt påstand om erstatning for det tab, selskabet hæver at være blevet påført som direkte konsekvens af, at Kommissionens ulovligt har undladt at etablere en ordning som anført i artikel 6 og 7 i forordning nr. 2037/2000, der kunne have gjort det muligt for sagsøgeren at opnå importlicenser og -kvoter med henblik på indførsel af methyl bromid til Den Europæiske Union i januar og februar 2005.
   Til støtte for sin påstand har sagsøgeren gjort gældende, at Kommissionen har tilsidesat artikel 6 og 7 i forordning 2037/2000, som pålægger Kommissionen at tildele licenser og kvoter for hver tolvmånedersperiode efter 31. december 2003. Endvidere har sagsøgeren gjort gældende, at Kommissionen har tilsidesat princippet om god forvaltningsskik og princippet om »påpasselighedspligt« (duty of care), hvorefter Kommissionen skal handle agtpågivent, uafhængigt og i rette tid, samt retssikkerhedsprincippet og princippet om den berettigede forventning.
   Sagsøgeren har anført, at det tab, selskabet har lidt som følge af Kommissionens ulovlige adfærd, består af den fortjeneste, som sagsøgeren ville have opnået ved indførsel og efterfølgende salg af methyl bromid i de pågældende to måneder.
   
      (1)  EFT L 244, s. 1.